Kazlų tvenkinys

Kazlų tvenkinys – tvenkinys Lietuvoje, Kazlų Rūdos savivaldybėje, 2 km į vakarus nuo Kazlų Rūdoshttp://ezerai.vilnius21.lt/kazlu-v7877.html. Sudarytas užtvenkus Jūrės upę (Višakio intakas) 25,2 km nuo jos žiočių. Tvenkinio ilgis iš šiaurės rytų į pietvakarius – 0,72 km, plotis – iki 0,17 km. Yra 0,11 ha sala. Altitudė 53,5 m.  Krantai žemi, beveik ištisai apaugę medžiais ir krūmais. Priešsroviui maždaug 15 m sąsiauriu jungiasi su bevardžiu 9,2 ha ploto 1 km ilgio tvenkiniu. Aplinkui stūkso Kazlų Rūdos miškai. Šalia įsikūręs Kazlų I kaimas. Pietinėje pakrantėje yra paplūdimys. 

Tvenkinys įrengtas 1991 m.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Kazlų Rūdos savivaldybės tvenkiniai